**ATBILDES UZ JAUTĀJUMIEM**

|  |  |  |
| --- | --- | --- |
| **Nr.** | **Pretendentu jautājumi** | **Atbildes** |
| **28.02.2017.** |
| 1. | Par nolikuma 3.10.punkta prasību. Lūdzam precizēt, vai Pretendentam, tā norādītajam apakšuzņēmējam, kura veicamo būvdarbu vai sniedzamo pakalpojumu vērtība ir vismaz 20% (divdesmit procenti) no kopējās līguma vērtības un personai, uz kuras iespējām Pretendents balstās, VID izziņa jāiesniedz piedāvājumā vai tikai pēc Pasūtītāja rakstveida pieprasījuma? | Apstiprinām, ka Pretendentam VID izziņa nav jāiesniedz piedāvājumā, bet tikai pēc Pasūtītāja rakstveida pieprasījuma. |
| 2. | Par nolikuma 4.1.8.punkta prasībām attiecībā uz atsauksmju iesniegšanu.Lūdzam skaidrot, vai par katru pieredzes tabulā norādīto objektu Pretendents drīkst iesniegt vienu vienotu atsauksmi, kurā tiek norādīti visi nolikuma 4.1.8.punktā minētie līguma ietvaros veikto darbu veidi un katra darbu veida apakšuzņēmējs (vai pats Pretendents, ja attiecināms)? | Pretendentam jāiesniedz pozitīvas pasūtītāja/-u atsauksmes par tabulā norādītajiem diviem objektiem, drīkst iesniegt vienu vienotu atsauksmi, kurā tiek norādīti visi nolikuma 4.1.8.punktā minētie līguma ietvaros veikto darbu veidi un katra darbu veida apakšuzņēmējs, bet darbiem jābūt veiktiem divos objektos. |
| 3. | Nolikuma 4.1.9.5.punktā ir noteikts, ka Pretendentam jāpiesaista speciālists telekomunikāciju sistēmu un tīklu būvdarbu vadīšanā ar iepriekšējo pieredzi objektos, kur veikta telekomunikāciju sistēmu un tīklu pārbūve. Ņemot vērā to, ka telekomunikāciju sistēmas parasti tiek būvētas no jauna, retāk paplašinātas esošās, lūdzam Pasūtītāju apstiprināt, ka Pretendents būs izpildījis nolikuma 4.1.9.5. punkta prasību, ja piedāvājumā norādīs speciālistu, kurš iepriekšējo 5 (piecu) kalendāro gadu laikā (no 2012.gada līdz piedāvājuma iesniegšanas brīdim) ir vadījis vismaz 2 (divus) objektus, kuros veikta telekomunikāciju sistēmu un tīklu pārbūve vai izbūve.  | Pasūtītājs apstiprina, ka pretendents var norādītspeciālistu, kurš iepriekšējo 5 (piecu) kalendāro gadu laikā (no 2012.gada līdz piedāvājuma iesniegšanas brīdim) ir vadījis vismaz 2 (divus) objektus, kuros veikta telekomunikāciju sistēmu un tīklu pārbūve vai izbūve.  |
| 4. | Par nolikuma 4.1.9.punkta izpildi. Šajā nolikuma punktā citastarp ir noteikts, ka, ja Pretendents piesaista ārvalstu speciālistu, ir jāiesniedz kvalifikāciju apliecinošu dokumentu kopijas un apliecinājums, ka attiecīgā speciālista izglītība un profesionālā kvalifikācija atbilst attiecīgās profesionālās darbības veikšanai Latvijas Republikā un gadījumā, ka ar Pretendentu tiks noslēgts iepirkuma līgums, līdz būvdarbu uzsākšanai izvirzītais ārvalstu speciālists iegūs profesionālās kvalifikācijas atzīšanas apliecību vai reģistrēsies attiecīgajā profesiju reģistrā. | Nolikuma 4.1.9.prasība nav pretrunā ar likuma “Par reglamentētajām profesijām un profesionālās kvalifikācijas atzīšanu” nosacījumiem, līdz ar to piesaistītajiem ārvalstu speciālistiem prasības nav ierobežojošas.  |
| 5. | Nolikuma 4.1.9.6.punktā (pie Atbilstības pārbaude) un nolikuma 4.pielikumā “Būvdarbu vadītāja kvalifikācija un pieredze” ir norādīts, ka pretendentam par Būvdarbu vadītāju ir jāiesniedz saistību raksta kopijas tabulā norādītajiem objektiem. Ja Pretendents vēlas pieaicināt ārvalstīs reģistrētu sertificētu speciālistu – atbildīgo būvdarbu vadītāju, bet ārvalstīs reglamentētajā būvdarbu sfērā netiek izdoti būvdarbu vadītāju saistību raksti, vai Pasūtītājs akceptēs Pretendenta piedāvājumu, ja tas ārvalstī reģistrētā būvdarbu vadītāja pieredzi apliecinās, iesniedzot būvdarbu pabeigšanas aktus, kuros ir norāde par objekta atbildīgo būvdarbu vadītāju. | Pasūtītājs akceptēs Pretendenta piedāvājumu, ja tas ārvalstī reģistrētā būvdarbu vadītāja pieredzi apliecinās, iesniedzot būvdarbu pabeigšanas aktus, kuros ir norāde par objekta atbildīgo būvdarbu vadītāju.  |
| 6. | Lokālajā tāmē Nr.2 “AR-BK-ĢP” daudzām pozīcijām nav norādīts materiālu daudzums. Lūdzam papildināt trūkstošās pozīcijas ar materiālu daudzumiem, lai tiktu nodrošināta vienlīdzīga un taisnīga attieksme pret visiem Pretendentiem.  | Apjomu koptāmes un kopsavilkuma piezīmju punktā Nr.3 norādīts, ka „Būvuzņēmējam jādod pilna apjoma tendera cenu piedāvājums, ieskaitot palīgdarbus un materiālus, kas nav uzrādīti tāmē, apjomu sarakstā un projektā, bet ir nepieciešami projektētā būvobjekta izbūvei un nodošanai ekspluatācijā”.  |